****

**ΑΝΑΚΟΙΝΩΣΗ**

**Ξεκινάει η ρύθμιση οφειλών προς το Δήμο Μινώα Πεδιάδας**

Από το Δήμο Μινώα Πεδιάδας, ανακοινώνεται ότι ξεκινάει από σήμερα η ρύθμιση οφειλών προς Δήμους, **οι οποίες έχουν βεβαιωθεί μέχρι 31/10/2024 σε έως και 60 μηνιαίες δόσεις,** σύμφωνα με το άρθρο 25 του Ν. 5143/2024 (ΦΕΚ101/ΤΑ 11-10-2024)**.**

**Οι αιτήσεις υπαγωγής στη ρύθμιση μπορούν να υποβληθούν μέχρι και την 31η Ιανουαρίου 2025.**

Η ρύθμιση αφορά χρέη που βεβαιώθηκαν έως τις 31 Οκτωβρίου 2024, ενώ η αίτηση του οφειλέτη για την υπαγωγή στη ρύθμιση υποβάλλεται προς την Δ/νση Οικονομικών του Δήμου Μινώα Πεδιάδας.

**Διαθέσιμο έντυπο αίτησης θα βρείτε στον σύνδεσμο** [**https://minoapediadas.gr/cat-process/tameio/**](https://minoapediadas.gr/cat-process/tameio/)

1.Δυνατότητα εξόφλησης σε έως 60 δόσεις έχουν φυσικά πρόσωπα και επιχειρήσεις για το συνολικό ποσό που οφείλουν.

2.Για όσους έχουν εκδώσει **Βεβαίωση Ευάλωτου Οφειλέτη**, τα χρέη καταβάλλονται με απαλλαγή από προσαυξήσεις, τόκους και πρόστιμα ως εξής:

α) αν εξοφληθούν εφάπαξ, με απαλλαγή κατά 95%,

β) αν εξοφληθούν σε δύο έως έξι δόσεις, με απαλλαγή κατά 85%,

γ) αν εξοφληθούν σε επτά έως δώδεκα δόσεις, με απαλλαγή κατά 80%,

δ) αν εξοφληθούν σε 13 έως 60 δόσεις, με απαλλαγή κατά 75%.

Η βεβαίωση εκδίδεται από τον οφειλέτη: <https://www.gov.gr/ipiresies/periousia-kai-phorologia/diakheirise-opheilon/bebaiose-eualotou-opheilete>

Για όλες τις περιπτώσεις οι δόσεις είναι μηνιαίες και ισόποσες (εκτός της τελευταίας) και δεν μπορεί να είναι μικρότερες των 50 ευρώ.

Για περισσότερες πληροφορίες σχετικά με τους όρους και προϋποθέσεις ένταξης, στην ως άνω ρύθμιση, οι ενδιαφερόμενοι μπορούν, κατά τις εργάσιμες ημέρες και ώρες,  να απευθύνονται στο Τμήμα Ταμείου του Δήμου Μινώα Πεδιάδας.

Τηλέφωνα επικοινωνίας:Δ.Ε. Αρκαλοχωρίου: 28913 40329

Email: tameio@minoapediadas.gr

**Εξωδικαστικός μηχανισμός για οφειλές προς Δήμους**

Επιπλέον, δίνεται η δυνατότητα για ένταξη των οφειλών προς το Δήμο στον εξωδικαστικό συμβιβασμό, σύμφωνα με το άρθρο 26 του Ν. 5143/2024.

Συγκεκριμένα για κάθε είδους οφειλές προς τους Δήμους και τα νομικά τους πρόσωπα, το ύψος των οποίων υπερβαίνει τις δέκα χιλιάδες (10.000) ευρώ, ο οφειλέτης δικαιούται να υπαχθεί, με αίτησή του, στον εξωδικαστικό μηχανισμό ρύθμισης οφειλών του ν. 4738/2020 (Α’ 207). Σε αυτήν την περίπτωση, το χρέος ως σύνολο απαιτήσεων (αρχικού οφειλόμενου ποσού, τυχόν προστίμων και προσαυξήσεων), βεβαιώνεται στην οικεία Δ.Ο.Υ. η οποία πλέον το διαχειρίζεται ως χρέος του Δημοσίου, ενεργώντας όλες τις πράξεις που ορίζονται στις ρυθμίσεις του ν. 4738/2020. Στις περιπτώσεις επιτυχούς προόδου του μηχανισμού και είσπραξης οφειλομένων, η Α.Α.Δ.Ε. παρακρατά ποσοστό πέντε τοις εκατό (5%) αυτών και αποδίδει τα υπόλοιπα εισπραχθέντα στον δικαιούχο, δήμο ή νομικό πρόσωπο εντός τριάντα (30) ημερών από την είσπραξή τους. Σε όλες τις άλλες περιπτώσεις, η Δ.Ο.Υ. ενεργεί σύμφωνα με τα οριζόμενα στο άρθρο 82 του Κώδικα Είσπραξης Δημοσίων Εσόδων (ν. 4978/2022, Α’ 190).